62018TO0756_INF
Sklep Splošnega sodišča (četrti senat) z dne 17. decembra 2019 –AG/Europol
(Zadeva T‑756/18)
„Ničnostna tožba – Javni uslužbenci – Sklep (EU) 2015/1889 o razpustitvi pokojninskega sklada Europola – Nepravilnost predhodnega postopka – Nedopustnost“
1.
Pritožbe uradnikov – Pogoji dopustnosti – Spoštovanje predhodnega upravnega postopka
(Člen 270 PDEU; Kadrovski predpisi za uradnike, člena 90(2) in 91(2))
(Glej točki 41 in 42.)
2.
Pritožbe uradnikov – Akt, ki posega v položaj – Pojem – Akti, ki ustvarjajo zavezujoče pravne učinke – Končno poročilo pokojninskega sklada, ki vključuje prilogo, analizirano kot sklop individualnih odločb – Vključitev – Pomanjkljiva obrazložitev – Nevplivanje
(Člen 270 PDEU; Kadrovski predpisi za uradnike, členi 25, drugi odstavek, 90(2) in 91(1); Sklep 2015/1889, člen 3, prvi in tretji odstavek)
(Glej točke od 43 do 45, 47, 49, 50, 53 in 55.)
3.
Pritožbe uradnikov – Predhodna upravna pritožba – Pojem – Opredelitev, ki jo opravi po presoji sodnik
(Kadrovski predpisi za uradnike, člen 90(2))
(Glej točko 56.)
4.
Pritožbe uradnikov – Predhodna upravna pritožba – Roki – Narava javnega reda – Prekluzija – Ponovno odprtje postopka na podlagi zahteve v smislu člena 90(1) Kadrovskih predpisov – Izključitev
(Kadrovski predpisi za uradnike, člena 90 in 91)
(Glej točki 58 in 59.)
5.
Pritožbe uradnikov – Predmet – Navodilo upravi – Nedopustnost
(Kadrovski predpisi za uradnike, člen 91)
(Glej točko 66.)
Predmet
Predlog na podlagi člena 270 PDEU za razglasitev ničnosti odločbe Europola zaradi molka organa, s katero je bila zavrnjena pritožba tožeče stranke z dne 2. julija 2018 zoper odločbo zaradi molka organa, s katero je Europol zavrnil zahtevek tožeče stranke, naj sprejme obrazloženo odločbo v zvezi s pravicami tožeče stranke v neodvisnem začasnem pokojninskem skladu, ki je bil ustanovljen s členom 37 priloge 6 h Kadrovskim predpisom za uradnike Europola.
Izrek
1.
Tožba se zavrže.
2.
Postopek s predlogom Sveta Evropske unije za intervencijo se ustavi.
3.
AG in Agencija Evropske unije za sodelovanje na področju preprečevanja, odkrivanja in preiskovanja kaznivih dejanj (Europol) nosita vsak svoje stroške.
4.
Svet nosi svoje stroške v zvezi s predlogom za intervencijo.